ఆత్మాభిమానం లేనిది మనకు మాత్రమేనా? | Adarsini
Home Politics Andhrapradesh ఆత్మాభిమానం లేనిది మనకు మాత్రమేనా?
ఆత్మాభిమానం లేనిది మనకు మాత్రమేనా?
దక్షిణాది రాష్ట్రాల్లో ఆత్మాభిమానం లేనిది తెలుగు వారికి మాత్రమేనా? మిగిలిన రాష్ట్రాలతో పోలిస్తే మనం అవమానాలను సహించుకుంటూ, తుడిచేసుకుని వెళ్లిపోయే తత్వంతో బతుకుతున్నామా? అనే అభిప్రాయం కలుగుతోంది. 'కంపల్సరీ'గా హిందీ భాషను విద్యార్థులపై రుద్దడం అనే అంశం తెరమీదకు వచ్చినప్పుడు… తెలుగు రాష్ట్రాల నుంచి నామమాత్రంగా కూడా దానిని ఖండించిన వారు లేకపోవడం గమనించాల్సిన విషయం. తెలుగు మినహా అన్ని దక్షిణాది భాషా రాష్ట్రాలనుంచి ఈ ప్రతిపాదనపై వ్యతిరేకత వ్యక్తమైంది.
జాతీయ భాషగా హిందీ ని దేశం మొత్తం నేర్చుకోవాలని కేంద్ర ప్రభుత్వం భావించడం తప్పు కాదు. అలాగని దానిని 'కంపల్సరీ' పేరుతో బలవంతంగా రుద్దదలచుకోవడం మాత్రం తప్పు. అలాంటి ఆలోచన కేంద్రం చేయగానే… తమిళ, మళయాళ, కన్నడ రాష్ట్రాల నుంచి నాయకులు దానిని ఖండించారు. కానీ తెలుగురాష్ట్రాల్లో మాత్రం ఎవ్వరూ చప్పుడు చేయడం లేదు. అందువల్లనే ఆ మాత్రం వీసమెత్తు ఆత్మాభిమానం లేనిది తెలుగు వారికి మాత్రమేనా? అనే అనుమానం- భయం కలుగుతోంది.
తమిళులు హిందీని వ్యతిరేకించడం కొత్తకాదు. డెబ్భయి ఎనభయ్యేళ్లుగా ఈ వివాదం సాగుతూనే ఉంది. 'హిందీ ఒళిగ- తమిళ్ వాళ్ల' అనేది వారి నినాదం. తమిళం వర్ధిల్లాలని వారు కోరుకుంటారు. తమిళులకు భాషాభిమానం అమితం. చెట్టూ చేమా రాయీ రప్పా పుట్టకముందే తమిళ భాష పుట్టింది.. మా భాష అంత ప్రాచీనమైనది అని చెప్పుకునే సామెతలు కూడా తమిళ భాషలో ఉన్నాయి. ఆధునిక తరంలో కూడా పూర్తిగా తమిళ పదాలనే వారు వ్యవహారంలో వాడుతుంటారు. కొత్తగా ఆవిష్కృతమయ్యే వాటికి తమిళ పదాలను తయారు చేసుకుంటూ ఉంటారు. స్వభాషాభిమానం విషయంలో వారిని చూసి మనం అసూయపడాలి.
అసూయ పడితే మంచిదే… అది మనల్ని మనం వృద్ధి చేసుకోవడానికి ఉపకరించినప్పుడు! కానీ ప్రస్తుత వ్యవహారంలో… 'బలవంతంగా హిందీని రుద్దే' ప్రయత్నాలను ఖండించకపోవడం సిగ్గుపడాల్సిన విషయం. త్రిభాషా సిద్ధాంతం అమలు చేయదలచుకున్నప్పుడు… యావద్దేశంలో ఒక దక్షిణాదిభాషను కూడా విధిగా నేర్చుకునేలా నిబంధనలు పెడితే బాగుంటుంది. చివరికి శశిథరూర్ లాంటి ఎంపీ… 'ఇక్కడ హిందీ నేర్చుకోవాలంటున్నారు. కానీ ఉత్తరాదిలో మాత్రం తమిళ మళయాళాలను ఎవరూ నేర్చుకోరు' అంటూ… దక్షిణాది రాష్ట్రాలు అంటేనే తమిళులు, మళయాళీలు మాత్రమే అని ఉండే అభిప్రాయాలకు మరింత ఊతమిస్తున్నారు. తెలుగు వారి అభిమానాన్ని కాపాడడానికి నాయకులు స్పందించేది ఎప్పుడు?
కేంద్రమంత్రి నిర్మలా సీతారామన్.. ఓ కంటితుడుపు ప్రకటన చేసేశారు. తమాషా ఏంటంటే.. ఆ కంటితుడుపు కేవలం తమిళులకు మాత్రమే. కేంద్రం తమిళానికి తగిన ప్రాధాన్యం ఇస్తుం'దని ఆమె అంటున్నారు. అంటే నిరసన వ్యక్తం చేసిన వారి భాషకు మాత్రమే గౌరవం కల్పిస్తారా? మౌనంగా ఉంటే అలాగే తొక్కేస్తారా? అనిపిస్తోంది. తెలుగు నేల కూడా స్పందించాలి. దక్షిణాది రాష్ట్రాలకు హిందీని 'కంపల్సరీ' చేసినప్పుడు…. తతిమ్మా యావత్ రాష్ట్రాలకు 'ఏదో ఒక దక్షిణాది భాష' ఆప్షనల్ గా ఉండేందుకు పోరాడాలి. తమిళనేల పుట్టినల్లు, తెలుగు నేల మెట్టినిల్లు అయిన నిర్మలా సీతారామన్ ప్రకటించినట్లుగా- కేవలం తమిళానికి తగిన ప్రాధాన్యం ఇవ్వడం కాదు. నాలుగు దక్షిణాది భాషలకు సమాన ప్రాధాన్యం ఇచ్చేలా ప్రయత్నించాలి.
aatmaabhimaanam lenidi manaku matramena? | Adarsini
Home Politics Andhrapradesh aatmaabhimaanam lenidi manaku matramena?
aatmaabhimaanam lenidi manaku matramena?
dakshinaadi rashtrallo aatmaabhimaanam lenidi telugu vaariki matramena? migilina raashtraalatho poliste manam avamaanaalanu sahinchukuntu, tudichesukuni vellipoye tatvamto batukutunnama? ane abhiprayam kalugutondi. 'compalsery'gaa hindi bhashanu vidyaarthulapai ruddadam ane amsam terameedaku vachinappudae telugu rashtrala nunchi naamamaatramgaa kuudaa daanini khandinchina vaaru lekapovadam gamaninchaalsina vishayam. telugu minaha anni dakshinaadi bhasha raashtraalanunchi ee pratipaadanapai vyatirekata vyaktamaindi.
jaateeya bhashaga hindi ni desham mottam nerchukovalani kendra prabhutvam bhavinchadam tappu kaadu. alaagani daanini 'compalsery' paerutho balavantamgaa ruddadalachukovadam maatram tappu. alanti aalochana kendram cheyagane tamila, malayaala, kannada rashtrala nunchi naayakulu daanini khandinchaaru. cony teluguraashtraallo maatram evvaruu chappudu cheyadam ledu. anduvallane aa maatram veesamettu aatmaabhimaanam lenidi telugu vaariki matramena? ane anumanam- bhayam kalugutondi.
tamilulu hindeeni vyatirekinchadam kottakaadu. debbhai enabhayyellugaa ee vivaadam saagutuunee undi. 'hindi oliga- tamil vaalla' anedi vaari ninaadam. tamilam vardhillaalani vaaru korukuntaru. tamilulaku bhashabhimanam amitam. chettoo chema royey rappa puttakamunde tamila bhasha puttindi.. maa bhasha anta praacheenamainadi ani cheppukune saametalu kuudaa tamila bhashalo unnaayi. aadhunika taramlo kuudaa puurtigaa tamila padaalane vaaru vyavahaaramlo vaadutuntaaru. kottagaa aavishkrutamayye vaatiki tamila padaalanu tayaaru chesukuntu untaaru. swabhaashaabhimaanam vishayamlo vaarini chusi manam asuyapadali.
asuya padithe manchide adhi manalni manam vruddhi chesukovadaniki upakarinchinappudu! cony prastuta vyavahaaramloni 'balavantamgaa hindeeni rudde' prayatnaalanu khandinchakapovadam siggupadaalsina vishayam. tribhasha siddhaantam amalu cheyadalachukunnappudu yaavaddesamlo oka dakshinaadibhaashanu kuudaa vidhigaa nerchukunela nibandhanalu pedithe baguntundi. chivariki sasitharoor lanti empi 'ikkada hindi nerchukovaalantunnaar. cony uttaraadilo maatram tamila malayaalaalanu evaruu nerchukoru' antho dakshinaadi rashtralu antene tamilulu, malayaaliilu matrame ani unde abhipraayaalaku marinta ootamistunnaaru. telugu vaari abhimaanaanni kaapaadadaaniki naayakulu spandinchedi eppudu?
kendramantri nirmala seetaraman.. oo kantitudupu prakatana chesesaru. tamasha entante.. aa kantitudupu kevalam tamilulaku matrame. kendram tamilaaniki tagina praadhaanyam istum'dani aame antunnaru. ante nirasana vyaktam chesina vaari bhashaku matrame gowravam kalpistara? mounamgaa unte alaage tokkestara? anipistondi. telugu neela kuudaa spandinchaali. dakshinaadi rashtralaku hindeeni 'compalsery' chesinappudi. tatimma yavat rashtralaku 'edho oka dakshinaadi bhasha' apsional gaa undenduku poradali. tamilanela puttinallu, telugu neela mettinillu ayina nirmala seetaraman prakatinchinatlugaa- kevalam tamilaaniki tagina praadhaanyam ivvadam kaadu. naalugu dakshinaadi bhashalaku samaana praadhaanyam ichela prayatninchaali.